Dezgehê Asayîşê Komelkî (SGK) dest na hesabanê banka yê Şaredarîya Dêrsimî ser. Hetê bankayan ra hesabê şaredarîye ameyî blokekerdene. Derheqê babete de Şaredarê Dêrsimî Maçogluyî bînaya şaredarîye de eşkerayîyêke daye.
Maçogluyî îfade kerd ke seba ke hesabê banka ameyî blokekerdene nêeşkenê meaşanê xebatkaran bidê û ard ziwan ke bi nê hawayî SGK wazeno ke şaredarîye bêtesîr bikero.
Maçogluyî eşkera kerd ke deynê şaredarîye wextê qeyûmî ra mendî û her çiqas înan derheqê babete de zaf xîretî mojnayî zî hacîz ame kerdene û no zî şaredarîye ser o ambargoyêko ekonomîk o.
